Shanon

Shanon on rokk ja popmuusikat viljelev Eesti ansambel. Ansambli varamusse kuulub kaks täispikka stuudioalbumit, hulganisti raadiohitte, muusikaauhindu ning sadu kontserte.

Shanon alustas tegevust 2007. aasta septembris Tallinnas Janek Hariku eestvedamisel. Ansambel mängib eestikeelset, meloodilist ja raadiosõbralikku poprokki.

2009. aasta juulis lahkus ansamblist solist Freddy Tomingas. Ansambli uueks lauljaks sai saatest "Kaks takti ette" tuttav ning üks "Eesti otsib superstaari" finaliste Taavi Immato. Mõned nädalad varem liitus bändiga trummar Henry Hinno. Sama aasta augustis vahetas endise The Suni liikme Meelis Tauki välja kitarrist Erko Laurimaa. 2011. aasta kevadel lahkus Laurimaa Shanonist ning soolokitarristi rolli võttis üle bändi solist Taavi Immato.

Shanon on avaldanud kaks täispikka stuudioalbumit: "Üksinda" ning "Tuhat ja üks ööd".

 Muusikakarjäär 
Shanoni läbilöök sai alguse Kanal 2 saatest "Reporter", kus pärast bändi antud intervjuud kõlas nende laul "Üksinda". Loost sai hiljem uudistesaate krimilugude tunnusmuusika.

Ansambli esimene singel "Üksinda" ilmus 2007. aastal ning see püsis raadiote edetabelites terve aasta. Samal aastal avalikustati ka bändi teine singel "Draama".

2009. aasta jaanuaris ilmus CD-l kolmas singel "Lumekuninganna" nii albumi- kui ka raadioversioonina. Augustis avaldati neljas ja viimane singel "Läbi pisarate" nende ilmuvalt debüütalbumilt "Üksinda". See oli bändi esimene pala koos uue laulja Taavi Immatoga. Lugu saavutas 2009. aasta Numero Uunos kolmanda koha, Raadio Elmari aastahiti edetabelis neljanda koha (lugu "Lumekuninganna" saavutas kuuenda koha) ning R2 aastahiti galal neljanda koha. Debüütplaat "Üksinda" tuli müügile 27. augustil 2009. Selle esmaesitlus toimus 18. septembril Tallinnas Rock Cafés.

2010. aasta 1. aprillil teatas bänd laialiminekust, kuid see osutus aprillinaljaks ja sama kuu lõpus esitleti juba oma viiendat singlit "Murtud". Loole tehti augustis ka muusikavideo, mida filmiti Keila jões Jõgisoo viadukti all ning mille valmimisele aitas kaasa 12-liikmeline Balti Filmi- ja Meediakooli üliõpilastest koosnev meeskond, kaks näitlejat ja režissöör Helen Takkin, kelle juhendamisel filmiti video kokku kolm päeva ja ööd.

2011. aasta aprillis nägi ilmavalgust bändi kuues singel "Tuhat ja üks ööd", mis tõusis raadiote edetabelite tippu. Sama aasta septembris ilmus bändil teinegi singel "Kukub täht".

2012. aasta 9. jaanuaril avaldas Shanon kaheksanda singli "Jäätunud jäljed", millest sai bändi üks edukamaid lugusid. Sama aasta sügisel avaldas Shanon oma teise stuudioalbumi "Tuhat ja üks ööd".

2014. aastal ilmus kaks uut singlit, 4. märtsil ilmus "Anna lootust" ja 11. juunil "Varbad liivas". Mõlemale loole valmistati ka muusikavideo. "Varbad liivas" on bändi üks edukamaid ja nõutumaid lugusid, millel on YouTube'i vahendusel kogunenud ligikaudu 4 miljonit vaatamist (2020. aasta jaanuari seisuga). "Varbad liivas" kuulutati Sky Plusi suvelauluks.

2015. aastal tegi Shanon läbi muutuse oma helipildis ja lisas rokkmuusikasse elektroonilise muusika elemente. Lugu "Ootan ööd" jõudis avalikkuse ette 17. mail 2015. Kaks kuud hiljem avalikustati ka loo muusikavideo. Teist aastat järjest võideti uue looga ka Sky Plusi suvehiti auhind.

2016. aasta 22. jaanuaril avaldati 12. singel "Saatuse vastu" ning suve hakul (07.06.2016) teinegi lugu "Suvi kestab veel". 9. detsembril avaldas bänd loole ka video, mis on kokku pandud kontsertsalvestustest ja lavatagusest elust. Laulu "Suvi kestab veel" võib pidada Shanoni kõige edukamaks looks. Pisut rohkem kui aastaga kogus lugu YouTube'i vahendusel üle 3 miljoni vaatamise. Lugu võitis 2016. aastal R2 aastahiti auhinna.

2017. aasta 21. aprillil avaldas bänd loo "NaNaNaNaNa".

2018. aasta alguses avaldas Shanon uue hiti "Nüüd on see käes", mis on 2020. aasta jaanuari seisuga kogunud YouTube'is veidi üle 1,7 miljoni vaatamise.

2019. aastal võitis Shanon TV3 telesaate "Eesti muusika karikas".

 Koosseis 
Taavi Immato – laul, kitarrid
Janek Harik – kitarrid
Silver Haugas – basskitarrid
Henry Hinno – trummid

 Diskograafia 

Albumid
 "Üksinda" (2009)
 "Tuhat ja üks ööd" (2012)

Singlid
 Aasta Laulu nimiKoht Album <small>Uuno Top 25 <small>Eesti Top 40 <small>Elmari Top 102008"Üksinda" 1 11"Üksinda" (2009)"Draama"1312009"Lumekuninganna"111"Läbi pisarate"1112010"Murtud"131"Tuhat ja üks ööd" (2012)2011"Tuhat ja üks ööd"151"Kukub täht"253112012"Jäätunud jäljed"N/AN/A12013"Tulin, et jääda su juurde sel ööl"N/AN/A12014"Anna lootust"N/AN/A1"Varbad liivas"N/AN/A12015"Ootan ööd"N/AN/A12016"Saatuse vastu"N/AN/A1"Suvi kestab veel"N/AN/A12017"NaNaNaNaNa"N/AN/A12018"Nüüd on see käes"2019"Täna öösel"2020"Siia ma jään"2021"Paar tundi veel"2022"Põgenemisplaan"2023"Nüüd ja praegu"2024"Selle suve lugu"2025''Polaroid'' (koos Grete Paiaga)

 Auhinnad ja saavutused 
2008
Raadio 2 aastahiti uue tulija auhind
 Numero Uuno aasta edetabeli võitja looga "Üksinda"
 Raadio Elmari aasta edetabeli III koht looga "Üksinda"
2009
 Numero Uuno aasta edetabelis kõrgeima koha saavutanud eestikeelne lugu "Läbi pisarate"
2010
Eesti Muusikaauhindade rahva lemmiku auhind
 Numero Uuno aasta edetabeli III koht looga "Murtud"
 Eesti Muusikaauhindade nominent kategoorias "Aasta ansambel" albumiga "Üksinda"
 Eesti Muusikaauhindade nominent kategoorias "Aasta rokkartist" albumiga "Üksinda"
2011
 Raadio Elmar 2011. aasta edetabelis saavutas "Tuhat ja üks ööd" 3. koha. Lugu püsis edetabelis kokku 8 nädalat, millest 3 nädalat oli liidripositsioonil.
 "Kukub täht" püsis Elmari 2011. aasta edetabelites kokku 9 nädalat, tõustes esimeseks juba teisel nädalal.
 Raadio SkyPlus koostatavas aasta edetabelis saavutas "Tuhat ja üks ööd" 35. koha. Kokku püsis lugu edetabelis 14 nädalat.
 "Kukub täht" figureeris SkyPlusi edetabelites 9 nädalat.
 Raadio Uuno Eesti Top 100 edetabelis saavutas Shanon 2. koha looga "Tuhat ja üks ööd" ning 6. koha looga "Kukub täht". Shanon oli ainus bänd, kellel selle edetabeli esikümnes oli kaks lugu.
 Uuno Charti edetabelis püsis "Kukub täht" 11 nädalat. Kõrgeim koht oli 3.

 Viited 

Välislingid
 Koduleht
 Shanon. Ansambli MySpace'i leht
 Shanon. Ansambli Facebooki konto
 Shanon. Ansambli YouTube'i konto
 Shanon. Twitter

Kategooria:Eesti ansamblid
Kategooria:Eesti rock-ansamblid